[{"text_idx": "#000002", "text": "Donostia Zinemaldiak erabateko gaitzespena agertu nahi izan du Irango Auzitegi Iraultzaileak Keywan Karimi zinema-zuzendari kurduari ezarri dion zigorragatik: 223 zartada eta sei urteko kartzela zigorra.\nJoan den urriaren 13an ezarri zioten zigorra hogeita hamar urteko zuzendariari, Shahin Najafi abeslariaren bideoklip batean eta Writing on the City dokumentalean \u00abindarrean den sistemaren aurkako propaganda zabaltzeagatik eta erlijioarekin loturiko santutasunei irain egiteagatik\u00bb. Ikus-entzunezko bi lanak argitaratu gabe zeuden eta poliziak konfiskatu egin zizkion disko gogorretik.\nKeywan, 2013 urteko Donostiako Zinema Ikasleen Nazioarteko Topaketan hartu zuen parte, \u201cZan va shohar karegar-The Adventure of a Married Couple\u201d laburmetraia aurkeztuz:\nUrriaren 16an idatzi zuen bere azken mezua sare sozialen bitartez :"}]